Taiwanin presidentinvaali 2024

Taiwanin vuoden 2024 presidentinvaali on tarkoitus pitää 13. tammikuuta. Siinä valitaan maalle uusi presidentti ja varapresidentti. Istuva presidentti, Tsai Ing-wen, ei voi enää asettua ehdolle, koska on jo toiminut virassa kaksi kautta. Samanaikaisesti pidetään myös maan parlamenttivaalit.

Vaalijärjestelmä 
Presidentin tulee olla vähintään 40-vuotias Kiinan tasavallan kansalainen. Sama pätee varapresidenttiin, joka valitaan samalla kertaa. Presidentin virkakausi on neljä vuotta ja sama henkilö voidaan valita uudelleen kerran.

Taiwanin kotitalousrekisteri pitää automaatisesti kirjaa äänioikeutetuista kansalaisista. Äänestäjäksi ei tarvitse erikseen rekisteröityä paitsi, jos kansalainen asuu ulkomailla. Äänestysikäraja on 20.

Ehdokasasettelu

Pääpuolueet 
Demokraattinen edistyspuolue valitsi huhtikuun puolessa välissä ehdokkaakseen istuvan varapresidentin ja puolueen puheenjohtajan, William Lain. Puolueen sisäinen ehdokasasettelu oli sulkeutunut kuukautta aiemmin, eikä kukaan muu ilmoittautunut Lain haastajaksi.

Kuomintangin puolestaan Foxconnin perustaja Terry Gou on ilmoittanut tavoittelevansa ehdokkuutta puolueen listoilta. Gou on aiemmin kuulunut puolueeseen, mutta erosi vuonna 2019, koska ei tllut valituksi puolueen presidenttiehdokkaaksi. Kuomintangin sääntöjen mukaan presidenttiehdokkaaksi pyrkivän henkilön tulee olla puolueen jäsen vähintään neljä vuotta, minkä vuoksi Goun mahdollisuus ehdokkuus on herättänyt kysymyksiä. Kuomintang valitsi lopulta Uuden-Taipein kaupunginjohtajan Hou Yu-ih’n presidenttiehdokkaaksi 17. toukokuuta 2023.

Pienmmät puolueet ja sitoutumattomat 
Valvonta-yuanin entinen presidentti Wang Chien-shien, joka edustaa Uutta puoluetta, ilmoitti maaliskuussa 2023 olevansa kiinnostunut presidenttiehdokkuudesta.

Taiwanin kansanpuolueen puheenjohtajan, Taipein kaupunginjohtajan Ko Wen-jen, on myös otaksuttu lähtevän ehdokkaaksi.

Terry Gou, joka ei päässyt kuomintangin ehdokkaaksi, ilmoitti elokuun 2023 lopussa lähtevänsä ehdokkaaksi sitoutumattomana. Hän ilmoitti syskuussa valinneensa varapresidenttiehdokkaakseen laulajan ja näyttelijän, Lai Pei-hsian.

Lähteet 

Vuoden 2024 vaalit
Taiwanin presidentinvaalit